钦定古今图书集成/理学汇编/文学典/第103卷 > 岳岱
## 钦定古今图书集成/理学汇编/文学典/第103卷 > 岳岱

按《明外史》本传：“岱字东伯。先世以武功官苏州卫，遂
家焉。至岱父始好读书，辟草堂于阳山，去浒市数里，
花木翳然，修竹万挺，岱嘉隐其中，自称秦馀山人。中
年北游恒岱，还览留都名胜，历探匡庐、天姥、天台、雁
宕、武夷之奇，遂不复出。性狷介，不妄交人。能诗，亦善
画。所作《咏怀》九十六篇，为时所称。”